EkBass/fiwiki-20250220-pages-articles huggingface dataset:
Analogiakone

Analogiakone tai analogiatietokone on laite, jossa tutkittava ongelma tai laskutehtävä mallinnetaan sen kanssa analogisella fysikaalisella mallilla, usein elektronisella piirillä. Analogiakoneissa hyödynnetään mallisysteemin fyysisiä ominaisuuksia, kuten sähköistä potentiaalia, hydrostaattista painetta tai mekaanista liikettä. Nämä ominaisuudet vastaavat laitteessa ratkaistavan ongelmien tiettyjä suureita. Analogiakoneen antama vastaus saadaan mittaamalla ominaisuuksia analogisen mallin mukaan. ==Historiaa== Analogiakoneet ovat vanhoja ja ensimmäiset mallit on tehty ennen ajanlaskun alkua. Ensimmäisenä laitteena on pidetty Antikytheran konetta, joka löytyi Kreikasta 1901. Se on noin vuodelta 100 eaa. Myöhemmät analogiakoneet rakennettiin yleensä tiettyä tarkoitusta varten, kuten William Thomson vuonna 1873 kehittämä kone, joka ennusti vuoroveden muutoksia. Vannevar Bush puolestaan rakensi ensimmäisen luotettavan differentiaalianalysaattorin 1930-luvulla. Se oli kehitetty ratkaisemaan differentiaaliyhtälöitä.Yksi analogisten tietokoneiden kehittäjiä oli myöskin Leonardo Torres Quevedo, joka kehitti esimerkiksi shakkikoneen. ==Tilanne nykyisin== pienoiskuva|Analoginen MiniAC-tietokone esillä museossa Digitaaliset tietokoneet ovat korvanneet analogiakoneet lähes kokonaan. Elektronisia analogiakoneita käytetään kuitenkin edelleen, sillä ne toimivat joissakin ongelmissa paremmin kuin digitaaliset. == Lähteet == == Aiheesta muualla == Luokka:Tietotekniikan historia Luokka:Tietokonelaitteisto
J. W. Söderlund

Johan Wilhelm Söderlund (18. marraskuuta 1845 RaumaVuori ja Vartiainen, s. 15 – 19. heinäkuuta 1904Söderlund, Johan Wilhelm, Kuka kukin oli, Wikiaineisto Hyvinkää) oli suomalainen laivanvarustaja, kunnallisvaikuttaja ja valtiopäivämies. Hän sai kunnallisneuvoksen arvonimen 1896. ==Henkilöhistoria== Turussa kaupallisen oppinsa saanut Söderlund perusti kauppapuodin Raumalle vuonna 1870. Puodin menestyttyä ja muututtua kauppaliikkeeksi Söderlund laajensi liiketoimintaansa laivanvarustukseen. Söderlund omisti 1890-luvulla Suomen suurimman yksityisen purjelaivaston ja oli Rauman varakkain mies. Rauman kunnallispolitiikkaan aktiivisesti osallistunut Söderlund toimi muun muassa kaupunginvaltuuston puheenjohtajana vuosina 1884–1904. Hän oli Raumanradan rakennustoimikunnan puheenjohtaja vuodesta 1894. Hän edusti Raumaa porvarissäädyssä valtiopäivillä 1885, 1888, 1891, 1894, 1897 ja 1899. === Söderlundin omistamia laivoja === LähdeVuori ja Vartiainen, s. 96-190 * Elna, kuunarilaiva (1876) * Altai, kolmimastofregatti (1876) * Vega, kolmimastoparkki (1880) * Lainetar, kolmimastoparkki (1868) * Ceder, kolmimastoparkki (1866) * Murtaja, kolmimastoparkki (1863) * Primus, kolmimastofregatti (1863) * Triton, kolmimastoparkki (1861) * Kosack (Elna), kolmimastoparkki (1880) * Winefred, kolmimastofregatti (1855) * Fennia, nelimastoparkki (1892) * Favel, kolmimastoparkki (1895) * Cuthona, kolmimastofregatti (1885) * Ek, höyrykuunari (1895) * Glenard, kolmimastofregatti (1893) * Glenbreck, nelimastoparkki (1890) == Lähteet == * Johan Wilhelm Söderlund ja Raumo Nya Skeppsrederi Ab * Kunnallisneuvos puhaltaa tuulta tulevaisuuden purjeisiin * === Viitteet === Luokka:Suomalaiset laivanvarustajat Luokka:Suomalaiset kauppiaat Luokka:Rauman kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1845 syntyneet Luokka:Vuonna 1904 kuolleet
Muurlan vaakuna

Muurlan vaakuna oli Muurlan kunnan tunnus. Vaakunan aihe on peräisin 1500-luvulla Turun linnanpäällikkönä toimineen Joakim Didriksson Brandin sukuvaakunasta. Hän sai puolisonsa Karin Olofsdotterin kanssa 1565 rälssitilakseen Muurlan kartanon, josta myöhemmin kehittyi säteri.Frälsesläkter i Finland intill stora ofreden Vaakunan selitys on ”punaisessa kentässä vesirattaan puolikas, josta kasvaa lilja, kaikki kultaa.” Vaakunan on suunnitellut Olof Eriksson, ja Muurlan kunnanvaltuusto hyväksyi sen kokouksessaan 8. tammikuuta 1960. Sisäasiainministeriö vahvisti vaakunan käyttöön 1. kesäkuuta samana vuonna. Vaakuna jäi epäviralliseksi kotiseutuvaakunaksi 2009, kun Muurla yhdistyi Halikon, Kiikalan, Kiskon, Kuusjoen, Perniön, Perttelin, Suomusjärven ja Särkisalon kanssa Salon kaupunkiin. == Lähteet == * * ===Viitteet=== Muurla Vaakuna
Kullervo (Sallinen)

Kullervo, op. 61, on Aulis Sallisen neljäs ooppera vuodelta 1988. Se on Suomen Kansallisoopperan uuden oopperatalon vihkiäisiin tilaama teos, joka sai kuitenkin rakennustöiden viivästyttyä kantaesityksensä Kansallisoopperan ja Los Angelesin oopperan yhteistyönä Los Angelesissa 25. helmikuuta 1992. Suomessa teos esitettiin ensi kerran Kansallisoopperan uuden talon avajaisviikolla 30. marraskuuta 1993. Oopperan libretto on säveltäjän kirjoittama ja perustuu Kalevalan Kullervon tarinaan ja Aleksis Kiven samannimiseen näytelmään. Teos on saavuttanut kansainvälistä menestystä, ja sitä on esitetty suomen lisäksi myös saksaksi ja englanniksi. Kesällä 2014 se esitettiin uutena produktiona Savonlinnan oopperajuhlilla. Sallinen sai oopperaan idean nähtyään Kiven näytelmän KOM-teatterissa Kalle Holmbergin ohjauksena. 1986 hän oli luonnostellut libreton ja alkoi säveltää oopperaa, joka valmistui 1988. Libreton rakenne on Kiven näytelmästä, mutta dialogin säveltäjä on kirjoittanut itse. Lisäksi kuoro laulaa suoria Kalevala- sitaatteja. Ooppera on tummasävyinen ja kuvaa julmaa maailmaa verisine yhteenottoineen. Kehittymättömässä pakanallisessa yhteiskunnassa veljesviha johtaa vääjäämättömään tuhoon. Oopperan kesto on noin kaksi tuntia 25 minuuttia, Sen orkesterissa on 3 huilua (myös piccolo), 3 oboeta (myös englannintorvi), 3 klarinettia (myös 2 bassoklarinettia), 3 fagottia (myös kontrafagotti), 4 käyrätorvea, 3 trumpettia, 3 pasuunaa, tuuba, 4 lyömäsoittajaa, harppu, syntetisaattori ja jouset. Oopperan musiikillinen materiaali on monipuolista: esimerkiksi sokean laulajan balladi toisessa näytöksessä täysin tonaalisena ja jatsahtavana poikkeaa selvästi muusta teoksesta. == Tapahtumat == Kullervo, Kalervon poika, jää orvoksi Kalervon talon tulipalossa. Talon polttanut Unto järjestää Kullervon sepän palvelukseen. Kun Kullervon veitsi katkeaa hänen leipäänsä leivottuun kiveen, hän vihastuksissaan murhaa sepän vaimon. Selviää, että Kullervon vanhemmat ovatkin elossa, mutta kun nämä saavat tietää Kullervon olevan murhaaja, isä hylkää poikansa. Kullervon unessa sokea laulaja kuvaa Kullervon ja hänen kadoksissa olleen sisarensa insestistä suhdetta. Kullervo polttaa kostoksi Unton talon. Kun hänelle selviää, että hänen lapsuudenystävänsä Kimmo on menettänyt järkensä, Kullervo tappaa itsensä heittäytymällä tuleen. == Levytys == *Jorma Hynninen, Eeva-Liisa Saarinen, Matti Salminen, Jorma Silvasti, Suomen Kansallisoopperan kuoro ja orkesteri, joht. Ulf Söderblom, Ondine ODE 780-3T == Lähteet == Luokka:Aulis Sallisen teokset Luokka:Suomenkieliset oopperat Luokka:1980-luvun musiikkiteokset Luokka:Kalevala musiikissa
Zbigniew Jaremski

Zbigniew Jaremski (19. kesäkuuta 1949Zbigniew Jaremski Biography and Olympic Results | Olympics at Sports-Reference.com – 4. tammikuuta 2011Zmarł Zbigniew Jaremski, srebrny medalista IO w Montrealu) oli puolalainen yleisurheilija. Hän kilpaili 400 metrin juoksussa ja 4 × 400 metrin viestijuoksussa sekä vuoden 1972 (München) että 1976 (Montreal) kesäolympialaisissa. Jälkimmäisissä hän sai hopeamitalin jäsenenä viestijoukkueessa, johon hänen lisäkseen kuuluivat Ryszard Podlas, Jan Werner ja Jerzy Pietrzyk.Poland Athletics at the 1976 Montréal Summer Games | Olympics at Sports-Reference.com Jaremski sai hopeamitalin 4 × 400 metrin viestijuoksussa myös vuoden 1978 Euroopan-mestaruuskilpailuissa. Lisäksi hän oli kuusinkertainen Puolan-mestari (kolmesti molemmissa lajeissaan). Hänen seuransa oli Górnik Zabrze.Zmarł 6-krotny mistrz Polski i olimpijczyk == Lähteet == Luokka:Puolalaiset pikajuoksijat Luokka:Puolalaiset olympiamitalistit Luokka:Vuonna 1949 syntyneet Luokka:Vuonna 2011 kuolleet
Cowboy Henk

Cowboy Henk on vuodesta 1981 ilmestynyt belgialainen sarjakuva. Mustaa huumoria sisältävää strippisarjaa ovat tehneet käsikirjoittaja Kamagurka ja piirtäjä Herr Seele. == Suomennetut albumit == * * * == Lähteet == Luokka:Belgialainen sarjakuva
John P. Wheeler III

John "Jack" Parsons Wheeler III (14. joulukuuta, 1944 – joulukuu 2010) oli yhdysvaltalainen Vietnamin veteraanien muistosäätiön johtaja ja kyber- sodankäynnin asiantuntija amerikkalaisessa Mitre Corporationissa. Hän toimi neuvonantajana Ronald Reaganin, George H. W. Bushin ja George W. Bushin hallinnoissa. Wheeler murhattiin joulukuun lopulla vuonna 2010 ja hänen ruumiinsa löytyi delawarelaiselta kaatopaikalta 31. joulukuuta 2010. Hänet nähtiin viimeisen kerran elossa 30. joulukuuta Hotel du Pontin lähistöllä Wilmingtonin kaupungissa noin 3,5 kilometrin päässä ruumiin löytöpaikalta. Sekavanoloinen Wheeler oli kertonut paikalliselle parkkipaikan työntekijälle tulleensa ryöstetyksi ja että hänen salkkunsa oli viety. Poliisi ei ole tiedottanut salkusta eikä sen sisällöstä julkisuuteen. ==Lähteet== Luokka:Vuonna 1944 syntyneet Luokka:Vuonna 2010 kuolleet Luokka:Yhdysvaltalaiset henkirikosten uhrit
Salmaan Taseer

Salmaan Taseer (; s. 12. kesäkuuta 1946 – 4. tammikuuta 2011) oli pakistanilainen liikemies ja poliitikko, joka toimi Punjabin maakunnan kuvernöörinä. Taseer edusti Pakistanin kansanpuoluetta, joka on päähallituspuolue. Taseer sai surmansa, kun hänen henkivartijansa ampui hänet 4. tammikuuta 2011. Motiiviksi surmaaja kertoi sen, että Taseer oli arvostellut Pakistanin jumalanpilkkalakia. Taseer oli vuonna 2007 murhatun pääministeri Benazir Bhutton lesken, presidentti Asif Ali Zardarin läheinen liittolainen. == Lähteet == Luokka:Pakistanilaiset poliitikot Luokka:Pakistanilaiset henkirikosten uhrit Luokka:Vuonna 1946 syntyneet Luokka:Vuonna 2011 kuolleet
Seitsemän veljeksen morsiamet

Seitsemän veljeksen morsiamet (Seven Brides for Seven Brothers) on Stanley Donenin ohjaama yhdysvaltalainen elokuvamusikaali vuodelta 1954. Se pohjautuu löyhästi Stephen Vincent Benét'n kertomukseen Sobbin' Women. Elokuva oli Oscar-ehdokkaana viidessä eri kategoriassa. Palkinnon se sai parhaasta alkuperäisestä musikaalisävellyksestä. Seitsemän veljeksen morsiamet on valittu National Film Registryyn. Elokuvan tapahtumat sijoittuvat Adam Pontabeen (Howard Keel) yhdessä kuuden veljensä kanssa ylläpitämälle oregonilaiselle maatilalle. Adam tuo tilalle kihlattunsa Millyn (Jane Powell), joka päättää tehdä rähjäisistä veljeksistä tanssitaitoisia herrasmiehiä. Veljekset ihastuvat talkoissa kuuteen tyttöön ja kysyvät Adamilta neuvoa kuinka saada heidät valloitettua. Adam on äskettäin lukenut sabiinitarten ryöstöstä ja saa veljensä vakuuttuneiksi, että paras keino on ryöstää tytöt morsiamiksi. == Näyttelijät == == Lähteet == == Aiheesta muualla == * Luokka:Vuoden 1954 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Novelleihin perustuvat elokuvat Luokka:Stanley Donenin ohjaamat elokuvat Luokka:Parhaan musiikin Oscar-palkinnon saaneet elokuvat Luokka:Metro-Goldwyn-Mayerin elokuvat
Lähestymiskulma

Lähestymiskulma tarkoittaa ajoneuvon suurinta mahdollista kohtauskulmaa, jossa sen kori ei koske maahan. Lähestymiskulma on renkaan pinnan ja korin etupään alimman ulokkeen, yleensä puskurin, kautta kulkevan suoran sekä tien pinnan välinen kulma. Kulma määrittää, kuinka jyrkälle rampille tai muulle esteelle ajoneuvolla on mahdollista nousta. == Lähteet == == Aiheesta muualla == * Kuva lähestymiskulmasta. Luokka:Autotekniikka
Eurooppalainen kansalaisaloite

Eurooppalainen kansalaisaloite on järjestelmä, jonka avulla kansalaiset voivat pyytää Euroopan komissiota tekemään lakiehdotuksen Euroopan unionin toimivaltaan kuuluvassa asiassa. Kansalaisaloitteen eteneminen vaatii vähintään miljoona EU-kansalaista seitsemästä jäsenvaltiosta. Kansalaisaloite on Lissabonin sopimuksen mukana tullut uudistus, jonka tarkoitus on lisätä Euroopan unionin demokraattisuutta. Aloitteeseen täytyy saada allekirjoituksia vähintään neljäsosasta EU:n jäsenmaista eli tällä hetkellä seitsemästä (EU- maita on 27). Allekirjoitukset tulisi kerätä vuodessa ja komission tulisi käsitellä lakialoite kolmessa kuukaudessa. Komission ei ole pakko toteuttaa kansalaisaloitteessa ehdotettua lakialoitetta. Eurooppalaiset kansalaisaloitteet tulivat käyttöön 1. huhtikuuta 2012. Niistä ensimmäinen, EU:n vaihto-ohjelmia kehittämään pyrkivä Fraternité2020, rekisteröitiin 9. toukokuuta 2012. Vireillä on myös kansalaisaloite ydinvoiman ja uraanikaivostoiminnan kieltämisestä EU-alueella. 10 syyskuuta 2014 EU:n komissio esti kansalaisaloitteen EU:n ja Kanadan sekä EU:n ja Yhdysvaltojen välisten kauppaneuvotteluiden keskeyttämisestä.Kansalaisaloite sensuroitiin: Arhinmäki ja Kyllönen vaativat Kataiselta selitystä Kansan Uutiset 15.9.2014. ==Lähteet== ==Aiheesta muualla== * Eurooppalainen kansalaisaloite, Euroopan komission virallinen info-sivusto eurooppalaisesta kansalaisaloitteesta * Eurooppalainen kansalaisaloite, tietoa Euroopan komission Internet-sivuilla * EU-kansalaisaloite , Väestörekisterikeskuksen ohjeet tuenilmaisujen keräämiselle Luokka:Eurooppaoikeus Luokka:Kansalaisaloitteet
Kaukainen jyrinä

Kaukainen jyrinä (Ashani Sanket, ) on intialainen elokuva vuodelta 1973. Sen on ohjannut Satyajit Ray. Elokuva kertoo erään kylän tapahtumista toisen maailmansodan aikaisen Bengalin nälänhädän keskellä. Kaukainen jyrinä voitti Kultaisen karhun Berliinin elokuvajuhlilla vuonna 1973. Teos on mukana New York Timesin julkaisemalla The Best 1,000 Movies Ever Made -listalla. Elokuva sai Suomessa ensi-iltansa vasta 1979, jolloin se sai johtavilta suomalaisilta elokuvakriitikoilta neljänneksi eniten ääniä elokuvakerholehti Projektion järjestämässä äänestyksessä vuoden parhaista ensi-iltaelokuvista.Vuoden 1979 parhaiden kriitikkoäänestys, Projektio 1/1980, Suomen elokuvakerhojen liitto ry, s. 27. == Lähteet == Luokka:Vuoden 1973 intialaiset elokuvat Luokka:Satyajit Rayn ohjaamat elokuvat Luokka:Bengalinkieliset elokuvat
Stanislav Donets

Stanislav Jurevitš Donets (, s. 7. heinäkuuta 1983 Dimitrovgrad, Neuvostoliitto) on venäläinen uimari, selkäuinnin maailman- ja Euroopan- mestari. Donets voitti Debrecenin lyhyen radan EM-kilpailuissa 2007 kultaa 100 metrin selkäuinnissa ajalla 50,61. Lisäksi hän sai hopeaa 200 metrin selkäuinnissa ja 4 × 50 metrin sekauintiviestissä. Eindhovenin pitkän radan EM-kilpailuissa 2008 hän ui alkuerissä Venäjän 4 × 100 metrin sekauintiviestijoukkueessa, joka voitti lopulta Euroopan-mestaruuden. Saman vuoden Manchesterin lyhyen radan MM-kisoissa hän ui avausosuuden Venäjän voittaessa sekauintiviestin maailmanmestaruuden. Lisäksi hän sai pronssia 100 ja 200 metrin selkäuinnissa. Pekingin olympialaisissa hän karsiutui välierissä sekä 100 että 200 metrin selkäuinnissa. Kauden päätteeksi hän voitti Rijekan lyhyen radan EM-kilpailuissa kultaa 50, 100 ja 200 metrin selkäuinnissa sekä sai hopeaa sekauintiviestissä. Donets sijoittui Rooman MM-kilpailuissa 2009 kuudenneksi 200 metrin selkäuinnissa. Istanbulin lyhyen radan EM-kisoissa hän voitti Euroopan-mestaruuden kaikilla kolmella selkäuintimatkalla sekä sekauintiviestissä. Budapestin pitkän radan EM-kilpailuissa 2010 hän sai kultaa 200 metrin selkäuinnissa ajalla 1.57,18 sekä hopeaa 4 × 100 metrin sekauintiviestissä. Eindhovenin lyhyen radan EM-kilpailuissa hän voitti mestaruuden 50 ja 100 metrin selkäuinnissa sekä kuului Venäjän pronssijoukkueeseen 4 × 50 metrin sekauintiviestissä. Saman vuoden Dubain lyhyen radan MM-kisoissa hän voitti kultaa 50 metrin selkäuinnissa ajalla 22,93 ja 100 metrin selkäuinnissa ajalla 49,07. Lisäksi hän kuului Venäjän hopeajoukkueeseen 4 × 100 metrin sekauintiviestissä. Shanghain MM-kilpailuissa 2011 hän oli kuudes 200 metrin selkäuinnissa. Donets saavutti Istanbulin lyhyen radan MM-kilpailuissa 2012 hopeaa 100 metrin selkäuinnissa ajalla 49,91 ja 4 × 100 metrin sekauintiviestissä sekä pronssia 50 metrin selkäuinnissa ajalla 23,19. Dohan lyhyen radan MM-kilpailuissa 2014 hän sai pronssia 50 metrin selkäuinnissa. Netanyan lyhyen radan EM-kilpailuissa 2015 hän oli toinen 100 metrin selkäuinnissa. == Lähteet == Luokka:Venäläiset uimarit Luokka:Vuonna 1983 syntyneet Luokka:Elävät henkilöt
Gustav Heinemann

Gustav Walter Heinemannhttp://www.fes.de/archiv/adsd_neu/inhalt/nachlass/nachlass_h/heinemann- gu.htm (23. heinäkuuta 1899 Schwelm, Saksan keisarikunta – 7. heinäkuuta 1976 Essen, Länsi-Saksa) oli saksalainen sosiaalidemokraattinen poliitikko. Hän oli Essenin pormestari vuosina 1946–1949 ja Saksan liittopresidentti 1969–1974. Heinemann toimi myös sisä- ja oikeusministerinä. == Lähteet == Luokka:Saksan presidentit Luokka:Saksan ministerit Luokka:Saksan pormestarit Luokka:Saksalaiset sosiaalidemokraattiset poliitikot Luokka:Vuonna 1899 syntyneet Luokka:Vuonna 1976 kuolleet
F-1 Grand Prix

F-1 Grand Prix () on Video Systemin kehittämä ja julkaisema Formula 1 aiheinen ajopeli. Peli on julkaistu Japanissa vuonna kolikkopelinä ja SNESille ja Sega Mega Drivelle.GameFAQs Viitattu 5.1.2011 Se pohjautuu Formula 1 kauteen 1991. Pelissä on mukana kaikki kauden kuusitoista rataa, mutta talleja on kuusi. == Tallit ja kuljettajat == Tallit Kuljettajat Ferrari Alain Prost Jean Alesi McLaren Ayrton Senna Gerhard Berger Williams Nigel Mansell Riccardo Patrese Benetton Roberto Moreno Nelson Piquet Tyrrell Satoru Nakajima Stefano Modena Larrousse Aguri Suzuki Bertrand Gachot == Lähteet == == Aiheesta muualla == * Luokka:Formula 1 -pelit Luokka:Vuoden 1991 videopelit Luokka:Kolikkopelit Luokka:Super Nintendo Entertainment System -pelit
Dick Richards

Richard "Dick" M. Richards (s. 1936 New York, New York) on yhdysvaltalainen elokuvaohjaaja ja -tuottaja. Hän toimi valokuvaajana ennen siirtymistään elokuvien pariin 1970-luvun alussa. Hänen ohjaamiinsa elokuviin kuuluu muun muassa Raymond Chandlerin romaanin Näkemiin, kaunokaiseni perustuva Verenpunainen yö (1975). Tuottajana hän oli Oscar-ehdokkaana parhaan elokuvan palkinnon saajaksi vuoden 1982 elokuvasta Tootsie – lyömätön lyyli yhdessä toisen tuottajan Sydney Pollackin kanssa. == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1936 syntyneet Luokka:Elävät henkilöt
Elton John’s Greatest Hits Volume II

Elton John’s Greatest Hits Volume II on Elton Johnin toinen kokoelma, joka julkaistiin vuonna 1977. Alkuperäinen vuoden 1977 versio sisältää yhden kappaleen vuodelta 1971 ja kaksi kappaletta vuodelta 1974, jotka eivät olleet ensimmäisellä kokoelmalla. Se sisältää myös hittikappaleita vuodelta 1975 ja kaksi singleä vuodelta 1976. == Kappalelista == Kaikki kappaleet kirjoittanut Elton John ja Bernie Taupin ellei toisin mainita. == Arvostelut == * Allmusic: * Robert Christgau: (B+) == Lähteet == == Aiheesta muualla == *Elton Johnin virallinen sivusto *Elton Johnin diskografia Luokka:Vuoden 1977 kokoelma- albumit Luokka:Elton Johnin albumit
Älä katso taaksesi

Älä katso taaksesi (Dont Look Back – huomaa heittomerkin puute) on D. A. Pennebakerin dokumentti Bob Dylanin vuonna 1965 tekemästä Englannin- kiertueesta. Elokuvan ensi-ilta oli San Franciscossa toukokuussa vuonna 1967. Dont Look Back sisältää puolen tusinaa lavaesitystä, muutaman laulun lavan ulkopuolelta Dylanin, Joan Baezin ja Donovanin esittämänä, kiistoja, haastatteluja ja paljon hämminkiä. Vuoteen 1975 asti elokuvaa esitettiin satunnaisesti taide- ja opiskelijateattereissa. Vuonna 1982 se julkaistiin uudelleen.Shelton s. 364. Elokuva on valittu Yhdysvaltojen Kongressin kirjaston National Film Registry -kokoelmaan säilytettäväksi ”kulttuurisesti, historiallisesti tai esteettisesti merkittävänä”. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset dokumenttielokuvat Luokka:Vuoden 1967 yhdysvaltalaiset elokuvat Luokka:Bob Dylan
Woolston

Woolston on entinen kaupunki, nykyisin Southamptonin kaupunginosa Hampshiressä, Englannissa, Itchenjoen varrella. Woolstonissa toiminut Thornycroftin telakka oli Southamptonin alueen suurimpia työllistäjiä. Sen ensimmäinen alus valmistui vuonna 1906. Woolstonin historia liittyy laivoihin ja lentokoneisiin, ja niiden kunniaksi sinne on rakennettu "Millennium Garden", jossa on puiston keskellä suuri linnun sulkaa esittävä veistos. == Lähteet == Luokka:Southampton
Worcester (täsmennyssivu)

Worcester voi tarkoittaa ainakin seuraavia: *Worcester, kaupunki Englannissa *Worcester, kaupunki Massachusettsissa, Yhdysvalloissa *Worcester, kaupunki Etelä-Afrikassa *worcesterkastike, maustekastike *Worcestershire, kreivikunta Englannissa *Turnix worcesteri eli luzoninpyyjuoksija, pyyjuoksijoiden sukuun kuuluva lintu *Worcester Sharks, yhdysvaltalainen jääkiekkojoukkue ;Britannian kuninkaallinen laivasto * Worcester (1651), 48-tykkinen kolmannen luokan linjalaiva * HMS Worcester (1698), 50-tykkinen neljännen luokan alus * HMS Worcester (1735), 60-tykkinen neljännen luokan alus * HMS Worcester (1769), 64-tykkinen kolmannen luokan linjalaiva * HMS Worcester (1843), 52-tykkinen neljännen luokan alus * HMS Worcester (D96), Amiraliteetin parannellun W-luokan hävittäjä * HMS Worcester (tukikohta), Thames Nautical Training College 1862–1968 ==Sukunimi== *Dean Conant Worcester (1866–1924), yhdysvaltalainen lintutieteilijä ja liikemies
Wren

Wren viittaa muun muassa seuraaviin: * Alan Wren (s. 1964), englantilainen rockrumpali * Brian Wren (s. 1939), englantilainen reformoitu pappi, virsirunoilija ja kirjailija * Christopher Wren (1632–1723), englantilainen arkkitehti ;Britannian kuninkaallinen laivasto * Wren (1653), pink * HMS Wren (1695), ketsi * HMS Wren (D88), Amiraliteetin parannellun W-luokan hävittäjä * HMS Wren (U48), Black Swan -luokan sluuppi
Erebus-luokka

Erebus-luokka oli Britannian kuninkaallisen laivaston kahden monitorin muodostama alusluokka. Alukset palvelivat ensimmäisessä ja toisessa maailmansodassa. Alukset palvelivat pääosan ajasta tulitukitehtävissä. Ensimmäisessä maailmansodassa ne palvelivat saksalaisten miehittämän Belgian rannikolla tulittaen Ostendin ja Zeebrüggen laivastotukikohtia. HMS Erebus vaurioitui kauko-ohjatun räjähtein lastatun moottoriveneen osuttua ja HMS Terroriin osui moottoritorpedoveneen laukaisema torpedo.Gardiner, Robert 1906-1921 s. 49-50 Sotien välillä alukset oli sijoitettu reserviin, mutta toisen maailmansodan alkaessa ne palautettiin palvelukseen. Alukset tukivat maavoimia tulittamalla maakohteita. Erebus osallistui Normandian maihinnousuun Omaha beachin Task Force O:ssa. == Alukset == Erebus-luokan monitoritGardiner, Robert 1906-1921 s. 49 Nimi Telakka Kölinlasku Vesille Valmis Kohtalo HMS Erebus Harland and Wolff, Belfast 12. lokakuuta 1915 19. kesäkuuta 1916 syyskuu 1916 myyty romutettavaksi 1946 HMS Terror Harland and Wolff 26. lokakuuta 1915 18. toukokuuta 1916 elokuu 1916 Junkers Ju 87 -koneiden upottama 23. helmikuuta 1941 Välimerellä == Lähteet == * === Viitteet === *
Rusorintatöpökkä

Rusorintatöpökkä (Conopophaga lineata) on Etelä-Amerikassa tavattava töpököihin kuuluva varpuslintu. ==Ulkonäkö== Rusorintatöpökkä on selästään ja päästään väriltään ruskea. Päässä on harmaa silmäkulmajuova, joka ei ole naaraalla yhtä selkeä kuin koiraalla. Rinta on valkoinen ja vatsa oranssi. Alalaji C. l. cearae eroaa ulkonäöltään nimialalajista C. l. lineata ollen kauttaaltaan oranssimpi ja rinnassa ei ole yhtä selkeää valkoista aluetta. ==Levinneisyys ja elinympäristö== Rusorintatöpökkää tavataan Brasiliasta, Paraguaysta ja Argentiinan pohjoisosista. Laji elää metsien pohjakerroksissa lähellä maata. Rusorintatöpökkä syö hyönteisiä, joita se etsii matalalta puiden lehvästöistä ja maahan tippuneiden lehtien joukosta. ==Lähteet== Luokka:Töpökät
D. J. MacHale

thumb|D. J. MacHale, Miami Book Fair International, 2011 Donald James MacHale myös nimimerkillä D. J. MacHale (s. 11. maaliskuuta 1956) on yhdysvaltalainen käsikirjoittaja, ohjaaja ja vastaava tuottaja. Hänen tunnetuimpia luomuksiaan ovat Gemini-palkinnolla palkittu Pelottaako? ja CableAce-palkinnolla palkittu Chris Cross. MacHale osallistui myös Lento 29 -nimisen televisiosarjan luomiseen. Luokka:Yhdysvaltalaiset televisio-ohjaajat Luokka:Vuonna 1956 syntyneet Luokka:Yhdysvaltalaiset televisiotuottajat Luokka:Elävät henkilöt
HMS Athenienne

HMS Athenienne oli Britannian kuninkaallisen laivaston 64-tykkinen kolmannen luokan linjalaiva. Alus oli alun perin maltalainen San Giovanni, jonka Ranskan laivasto valtasi 11. kesäkuuta 1798. Ranskan laivasto otti aluksen palvelukseensa nimettynä Athénieniksi. Kuninkaallinen laivasto valtasi aluksen 4. syyskuuta 1800 Vallettan sataman antauduttua. == Ranskan laivaston Athénien == Vuonna 1793 Ranskan merivoimilla ei ollut yhtään 64-tykkistä alusta, joten se siirsi laivastolleen kaksi Johanniittain ritarikunnan Maltalla valmisteilla ollutta alusta, jotka liitettiin vara-amiraali Brueyn laivastoon. Toinen aluksista San Giovanni vallattiin Vallettassa aluksen ollessa valmistumassa Senglean telakalta, missä köli oli laskettu neljä kuukautta aiemmin. Alus laskettiin lokakuussa 1798 vesille ja liitettiin joulukuussa 1799 Ranskan laivastoon nimellä L'Athénien. Aluksen tehtävänä oli toimia laivaston sairaalalaivana ja tutkia Välimerellä olevassa laivastossa riehuvia tauteja.Winfield, Rif s. 108 == Kuninkaallisen laivaston HMS Athenienne == Britannia piiritti 1798-1800 Maltaa, jonka antauduttua 5. syyskuuta 1800 alus siirrettiin Kuninkaalliselle laivastolle HMS Atheniennena. Aluksen päällikkönä oli joulukuussa 1800 Sir Thomas Livingstone. Se kuului kontra-amiraali Sir John Borlase Warrenin komentamaan Egyptin rannikolla olleeseen osastoon, jonka tehtävänä oli etsiä Sardinian itäpuolelta ranskalaisamiraali Ganteaumen komentama laivasto-osasto. Etsintä oli tulokseton ranskalaisten paettua. Alus liittyi lordi Keithin laivasto-osastoon. Aluksella todettiin vuoto, minkä vuoksi se joutui palaamaan Maltalle korjattavaksi. Telakalta vapauduttuaan alus lähti Elballe, kunnes Amiensin rauhan astuttua voimaan se kutsuttiin takaisin kotimaahan. Aluksen miehistö vapautettiin tehtävistään lokakuussa 1802 Portsmouthissa. Athenienne lähti 16. lokakuuta 1806 Gibraltarilta Maltalle päällikkönään Robert Raynsford. Aluksella oli täysi 470 hengen miehistö. Alus ajoi karille 20. lokakuuta illalla Esquirquesin vedenalaisella riutalla Sisiliansalmessa. Aluksen mastot katkaistiin heilumisen lopettamiseksi, mutta siitä huolimatta alukseen vuosi vettä alempien tykkiporttien kautta ennen sen kaatumista. Alukselta saatiin laskettua vene, johon sijoitettiin yli 100 henkeä. Tanskalainen priki pelasti 141 miestä ja kaksi naista seuraavana päivänä merestä. Laivan mukana menehtyi 347 henkeä mukaan lukien aluksen päällikkö. == Lähteet == * === Viitteet === Luokka:Kuninkaallisen laivaston kolmannen luokan linjalaivat
Sirppisiipismäiset

Sirppisiipismäiset (Drepanoidea) on perhosten yläheimo, johon kuuluu maailmanlaajuisesti noin 700 lajia. Ryhmän nimi tulee monien lajien etusiipien kaarevista kärjistä. Aikuiset perhoset ovat pieniä tai keskikokoisia perhosia. Lajien ulkonäön suhteen heimo jakaantuu poikkeuksellisen jyrkästi kolmeen osaan. Ryhmän keskeisenä yhdistävänä piirteenä on rakenteeltaan erikoinen kuuloelin, joka liittyy takaruumiin tyven selkä- ja vatsapuolen kitiinilevyjä yhdistävään levyyn. Yhdistäviä tuntomerkkejä on myös toukkien karvoituksessa.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 242 Sirppisiipismäisten toukat kommunikoivat tuottamiensa äänten avulla.I. F. B. Common (1990) Moths of Australia.http://www.cbif.gc.ca/spp_pages/misc_moths/phps/macroindex_e.php Itäaasialaiset Epicopeiidae-heimon lajit lentävät päivällä ja muistuttavat myös ulkonäöltään oikeita päiväperhosia. Muut kaksi, Drepanidae-heimoon kuuluvaa, ryhmää ovat yöaktiivisia. Näistä kahdesta ulkonäöltään myös hyvin erilaisesta ryhmästä villaselkiä - erityisesti tukevaruumiisimpia lajeja - erehtyy helposti pitämään yökkösinä. Niillä on myös toimiva imukärsä ja perhoset käyvät mielellään sokeripitoista nestettä sisältävällä syötillä.Mikkola K, Jalas I, Peltonen O. 1985. Suomen perhoset. Mittarit 1. Suomen Perhostutkijain Seura. Tampereen kirjapaino Oy Tamprint. ISBN 951-99620-7-7 s. 35–47 Varsinaiset sirppisiivet ovat siroja, ohutsiipisiä ja muistuttavat sekä ulkonäöltään että olemukseltaan suuresti mittareita. Lisäksi varsinaisilla sirppisiivillä toukan takimmainen jalkapari on surkastunut ja toukka pitää peräpäätään tunnusomaisesti koholla. Lisäksi aikuisen perhosen suuosat ovat surkastuneet ja aikuiset perhoset elävät vain muutaman päivän. == Aiheesta muualla == *Tree of Life web project *Drepanoidea of Canada *BugGuide.net == Lähteet == *
Kääriäiset

Kääriäiset (Tortricidae) on laaja, maailmanlaajuisesti yli 5 000 lajia käsittävä perhosheimo ja Tortricoidea-yläheimon ainoa heimo. Siihen kuuluvat lajit ovat enimmäkseen pienikokoisia, ja joidenkin toukat ovat huomattavia viljelyskasvien tuholaisia. Suomesta kääriäisiä on tavattu 402 lajiahttp://www.luomus.fi/elaintiede/hyonteiset/perhoset/3.htm . Kääriäisiä tavataan kaikilla mantereilla, mutta lajimäärä on suurin trooppisilla ja lauhkeilla alueilla. Aikuisten perhosten etusiipi on usein lähes suorakaiteen muotoinen, mikä johtuu siiven etureunan voimakkaasta kaartumisesta eteenpäin. Naaraan munanasetin on litteä, ja munat lasketaan usein pärekattomaisesti lomittain.Mikkola, Kauri & Murtosaari, Jussi & Nissinen, Kari (toim.): Perhosten lumo: Suomalainen perhostieto. Helsinki: Tammi, 2005. ISBN 951-31-3317-6 s. 233 Monien kääriäislajien toukat tekevät ravintokasvinsa lehdestä käärön, jonka sisällä toukka on piilossa saalistajiltaan. Osa lajeista elää toukkavaiheensa kovertajina kasvien versojen tai siementen sisällä. == Katso myös == * Luettelo Suomen kääriäisistä == Lähteet == == Aiheesta muualla == *Laji.fi: Kääriäiset – Tortricidae *UniProt: Taxonomy - Tortricidae *Tortricid.net *Eurasian Tortricidae Luokka:Kääriäismäiset
Winchelsea

Winchelsea voi viitata: *Winchelsea (Englanti), paikkakunta Englannissa *Winchelsea (Australia), paikkakunta Australiassa ;Britannian kuninkaallinen laivasto * HMS Winchelsea (1740), 24-tykkinen kuudennen luokan alus * HMS Winchelsea (1763), 4-tykkinen kutteri * HMS Winchelsea (1764), Niger-luokan 32-tykkinen viidennen luokan alus * HMS Winchelsea (D46), Amiraliteetin W-luokan hävittäjä.
Bertil Roslin

Bertil Roslin (s. 1939) on suomalainen taloustieteilijä ja professori, oppiarvoltaan valtiotieteen tohtori. Roslin oli Sitran toiseksi korkein johtaja vuosina 1975–1984 professori C. E. Carlsonin ollessa tuolloin yliasiamiehenä. Oy Alko Ab:n talousjohtajana hän oli vuosina 1985–1988 ja yhtiön johtokunnan jäsen 1986–1994. Åbo Akademin kanslerina hän toimi vuosina 1995–2003. Taloustieteilijänä Roslin on tutkinut erityisesti julkista rahoitusta ja verotusta, teollisuuden toimialakehitystä sekä tekniikan tutkimus- ja kehitystoimintaa. Roslin on ollut myös Suomen Tiedeseuran puheenjohtaja, ja hän on ollut lukuisissa selvitys- ja asiantuntijatehtävissä. ==Lähteet== *Bertil Roslin 2010. Ennustuksesta jälkiviisauteen. Sitran raportteja 86. *Major trends in capital intensive industries *Roslin, Bertil 1939– (ISBNdb.com) Luokka:Suomalaiset taloustieteilijät Luokka:Suomen yliopistojen rehtorit ja kanslerit Luokka:Vuonna 1939 syntyneet Luokka:Elävät henkilöt
Kääriäinen

Kääriäinen on vanha lähinnä savolaista, jonkin verran myös karjalaista alkuperää oleva sukunimi. 1890-luvulla se kuului Savon yleisimpiin sukunimiin. Viljo Nissilä on pitänyt nimeä Kääriäinen sanasta käärijä (ammatinnimitys) syntyneenä.Pirjo Mikkonen, Sirkka Paikkala: Sukunimet, uudistettu laitos vuodelta 2000, s. 280 Tunnettuja nimenkantajia: *Antti Kääriäinen (1891–1967), suomalainen jääkärikenraalimajuri *Erkki Kääriäinen (1909–1990), suomalainen geodeetti ja professori *Heikki Kääriäinen (1872–1947), suomalainen torppari, pienviljelijä ja kansanedustaja (sdp) *Heikki Kääriäinen (1928–2016), Ylioppilaslehden päätoimittaja, Tammen kirjallinen johtaja *Helena Kääriäinen, suomalainen luokanopettaja ja akvarellisti *Helena Kääriäinen (s. 1949), perinnöllisyystieteen erikoislääkäri ja tutkimusprofessori *Jamppa Kääriäinen, suomalainen laulaja ja lauluntekijä *Jane Kääriäinen, (s. 1980) suomalainen näyttelijä *Jari Kääriäinen, Musta Paraati -yhtyeen syntetisaattorin soittaja *Joonas Kääriäinen (s. 1989), suomalainen näyttelijä *Joose Kääriäinen (s. 1994), suomalainen näyttelijä, Justimusfilms-ryhmän jäsen *Jorma Kääriäinen (s. 1961), suomalainen muusikko *Juhani Kääriäinen, (s. 1952) suomalainen kenraalimajuri *Kimmo Kääriäinen (s. 1959), suomalainen teologi *Leevi Kääriäinen (s. 1935), suomalainen lääkäri, virologi, tutkimusjohtaja ja professori *Marketta Kääriäinen (s. 1951), suomalainen kuulantyöntäjä *Matti Kääriäinen (s. 1949), suomalainen ulkoasiainneuvos ja entinen suurlähettiläs *Pirjo Kääriäinen, suomalainen tekstiilitaiteilija, muotoilija ja apulaisprofessori *Mika Kääriäinen (s. 1977), suomalainen pesäpallotuomari *Seppo Kääriäinen (s. 1948), suomalainen poliitikko (kesk.) *Viktor Kääriäinen (k. 1918), suomalainen punakaartin rintamapäällikkö *Väinö Kääriäinen (1920-1980), suomalainen runoilija. == Lähteet == Luokka:Sukunimet
Dosed

”Dosed” on yhdysvaltalaisen rock-yhtye Red Hot Chili Peppersin kappale. Se on neljäs raita yhtyeen vuonna 2002 julkaisemalla studioalbumilla By the Way, ja se julkaistiin Yhdysvalloissa ja Kanadassa myös albumin neljäntenä singlenä. ”Dosed” nousi Yhdysvalloissa Billboardin Modern Rock Tracks -listan sijalle 13, ja pysytteli listalla 14 viikon ajan.http://www.billboard.com/#/song/red- hot-chili-peppers/dosed/4025860 Kappale on tyyliltään rauhallinen ja musiikillisesti monipuolinen balladi, ja se on hyvin tyypillinen esimerkki By the Wayn kappalemateriaalista. Kappaleessa on neljä keskenään erilaista kitaristi John Fruscianten kitararaitaa. Eri kitararaitojen vuoksi Red Hot Chili Peppers ei ole koskaan soittanut kappaletta konserteissaan. Sekä John Frusciante että yhtyeen nykyinen kitaristi Josh Klinghoffer ovat kuitenkin soittaneet yhtyeen konserteissa pieniä osia kappaleista. ==Lähteet== Luokka:Red Hot Chili Peppersin kappaleet Luokka:Vuoden 2002 kappaleet
Yleisurheilu kesäolympialaisissa 1952 – miesten 800 m

Helsingin olympiakisojen miesten 800 metrin juoksuun osallistui 50 urheilijaa edustaen 32 kansallisuutta. Kilpailupäivät olivat 20.–22. heinäkuuta. ==Alkuerät== Jokaisesta erästä kolme nopeinta jatkoon. 1\. erä Sija Nimi Maa Aika 1 Lars-Erik Wolfbrandt 1.55,3 2 Albert Webster 1.55,5 3 Gennadi Modoi 1.55,8 4 Maurice Marshall 1.56,2 5 Johannes Baumgartner 1.57,1 6 Mohamed Sanni-Thomas Kultarannikko 2.05,8 2\. erä Sija Nimi Maa Aika 1 Malvin Whitfield 1.52,5 2 Edmund Potrzebowski 1.52,6 3 Charles White 1.52,7 4 Olavi Talja 1.52,9 5 Turhan Göker 1.55,9 6 Eutimio Planas del Río 1.57,6 3\. erä Sija Nimi Maa Aika 1 John Hutchins 1.54,5 2 John Barnes 1.54,5 3 Jenö Bakos Unkari 1.54,5 4 Roman Korban 1.54,7 5 Aurang Zeb Alang 1.56,3 6 Vasilios Mavroidis Kreikka 1.58,7 4\. erä Sija Nimi Maa Aika 1 Reginald Pearman 1.51,6 2 Piotr Tsevgun 1.51,8 3 Günther Steines 1.52,7 4 Louis DeSmet 1.52,9 5 René Djian 1.54,3 5\. erä Sija Nimi Maa Aika 1 Hans Ring 1.53,6 2 Arthur Wint 1.54,2 3 Donald MacMillan 1.55,0 4 Oscar Soetewey 1.55,4 5 Georgi Ivakin 1.56,4 6 Francisco Rivera Paniagua 1.57,6 7 Víctorio Solares Hurtate 2.01,4 6\. erä Sija Nimi Maa Aika 1 Heinz Ulzheimer 1.51,4 2 Sohan Singh Dhanoa 1.52,0 3 Ludvík Liska 1.52,3 4 John Ross 1.52,5 5 Argemiro Roque 1.54,1 6 Lucien Demuynck 1.57,4 7 Boonpak Kwancharoen 2.12,6 7\. erä Sija Nimi Maa Aika 1 Audun Boysen 1.53,2 2 Urban Cleve 1.53,4 3 Frank Evans 1.53,8 4 Ekrem Kocak 1.54,5 5 Filemón Camacho 2.00,0 6 Arie Gill-Glick 2.00,9 8\. erä Sija Nimi Maa Aika 1 Patrick El Mabrouk 1.52,0 2 Gunnar Nielsen 1.53,0 3 Comer Parnell 1.53,1 4 Yoshitaka Muroya 1.54,0 5 Fred Lüthy 1.55,0 6 Raoul Rönnholm 1.55,7 7 Gudmundur Lárusson 1.56,5 ==Välierät== Jokaisesta erästä kolme nopeinta loppukilpailuun. 1\. erä Sija Nimi Maa Aika 1 Gunnar Nielsen 1.50,0 2 Malvin Whitfield 1.50,1 3 Albert Webster 1.50,1 4 Audun Boysen 1.50,4 5 Urban Cleve 1.51,6 6 Comer Parnell 1.52,2 7 Piotr Tsevgun 1.52,8 8 Donald MacMillan 1.58,4 2\. erä Sija Nimi Maa Aika 1 Arthur Wint 1.52,7 2 Günther Steines 1.52,9 3 Hans Ring 1.53,0 4 John Barnes 1.53,4 5 Charles White 1.53,6 6 Ludvík Liska 1.54,8 7 Gennadi Modoi 1.55,7 \- Patrick El Mabrouk DNS 3\. erä Sija Nimi Maa Aika 1 Heinz Ulzheimer 1.51,9 2 Lars-Erik Wolfbrandt 1.52,4 3 Reginald Pearman 1.52,5 4 John Hutchins 1.52,8 5 Edmund Potrzebowski 1.53,7 6 Sohan Singh Dhanoa 1.54,9 7 Jenö Bakos Unkari 1.55,5 8 Frank Evans 1.56,8 ==Loppukilpailu== Sija Nimi Maa Aika 1 Malvin Whitfield 1.49,2 2 Arthur Wint 1.49,4 3 Heinz Ulzheimer 1.49,7 4 Gunnar Nielsen 1.49,7 5 Albert Webster 1.50,2 6 Günther Steines 1.50,6 7 Reginald Pearman 1.52,1 8 Lars-Erik Wolfbrandt 1.52,1 9 Hans Ring 1.54,0 ==Lähteet== * Tulokset puolaksi Luokka:Yleisurheilu kesäolympialaisissa 1952
Luettelo Valko-Venäjän valtateistä

Valko-Venäjän tieverkkoon kuuluu kaksitoista valtatietä (, ), jotka on numeroitu M-tunnuksella M1-M12. Yhdessä kantateiden (numerointi P1-P149) kanssa, ne muodostavan Valko-Venäjän yleisen maantieverkon perustan, niin sanotut kansalliset maantiet. Tieverkkoa koskevan politiikan toteuttamisesta, tieverkon suunnittelusta ja valtateiden kunnossapidosta vastaa Valko-Venäjän liikenne- ja tietoliikenneministeriön alainen Belavtodor-osasto (). Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Järjestelmä on huomattavasti laajempi kuin aiempi M1-valtatien maksupisteisiin perustunut tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä. Järjestelmän avulla kerätään tietullia tulliliiton ulkopuolelta tulevilta autoilta ja tulliliittoon kuuluvilta, yli 3,5 tonnia painavilta ajoneuvoilta muutamia poikkeuksia, kuten moottoripyörät, linja-taksit, hälytysajoneuvot ja Valko- Venäjälle rekisteröidyt traktorit, lukuun ottamatta. Valtatien numerointi Reitti Pituus (noin km) Sijaintikartta Valtatie Puolan raja (Puolan valtatie )– Brest– Baranavitšy– Minsk– Barysau– Orša– Venäjän raja (Venäjän valtatie) 611 Valtatie Minskin kehätie ()– Minskin kansallinen lentoasema (Minsk-2) 34 Valtatie Minskin kehätie ()– Lahoisk– Lepel– Vitsebsk 268 Valtatie Minskin kehätie ()– Tšerven– Berazino– Bjalynitšy– Mahiljou 207 Valtatie Minskin kehätie ()– Marina Horka– Asipovitšy– Babruisk– Žlobin –Homel 309 Valtatie Puolan raja (Puolan valtatie )– Hrodna– Skidal– Lida– Valožyn– Valtatie Valtatie Liettuan raja (Liettuan valtatie): Valko-Venäjän Kamennyi Log -raja- asema – Ašmjany– Valožyn– Minskin kehätie () 139 Valtatie Venäjän raja (Venäjän valtatie): Valko-Venäjän Jezerištše-raja-asema–Haradok– Vitsebsk– Orša– Mahiljou– Homel– Valko-Venäjän Novaja Guta -raja-asema Ukrainan rajalla (Ukrainan valtatie) 467 Minskin kehätie (MKAD) eli Valtatie Kehätie Minskin kaupungin ympäri 56 Valtatie Kobryn– Drahitšyn– Ivanava– Pinsk– Luninets– Mikaševitšy– Žytkavitšy– Kalinkavitšy– Homel– Dobruš– Venäjän raja (Venäjän valtatie) Valtatie Liettuan raja (Liettuan valtatie)– Lida– Slonim– Kantatie P2 Valtatie Kobryn– Ukrainan raja (Ukrainan valtatie) == Lähteet == == Aiheesta muualla== *Reconstruction of Belarus’ major highways to be financed with Chinese loan (export.by) *Valko-Venäjän tiesää (pogoda.by) *Road Upgrading and Modernization Project of M5 (worldbank.org) Luokka:Valko-Venäjän tiet
Beck (täsmennyssivu)

Beck voi tarkoittaa seuraavia: * Beck, oik. Bek David Campbell (s. 1970), yhdysvaltalainen muusikko, lauluntekijä ja multi-instrumentalisti * Beck- Friis, ruotsalainen aatelissuku * Beck, ruotsalainen televisioelokuvasarja * Beck, mangasarja * Beck, seuraavien henkilöiden sukunimi: ** Aaron T. Beck (1921–2021), yhdysvaltalainen psykiatri ja professori ** Andreas Beck (s. 1987), saksalainen jalkapalloilija ** Andreas Beck (s. 1986), saksalainen tennispelaaja ** Annika Beck (s. 1994), saksalainen tennispelaaja ** Barbara van Beck (1629–1699), saksalainen pitkäkarvainen nainen ** Barry Beck (s. 1957), kanadalainen jääkiekkoilija ** Béatrix Beck (1914–2008), belgialainen kirjailija ** Brad Beck (s. 1964), kanadalainen jääkiekkoilija ** Christophe Beck (s. 1972), kanadalainen elokuvasäveltäjä ** Colton Beck (s. 1990), kanadalainen jääkiekkoilija ** David Beck (1621–1656), alankomaalainen muotokuvamaalari ** Ernie Beck (1931–2024), yhdysvaltalainen koripalloilija ** Glenn Beck (s. 1949), yhdysvaltalainen radio- ja televisiotoimittaja ** Gordon Beck (1936–2011), brittiläinen jazzpianisti ** Gunnar Beck (s. 1965), saksalainen poliitikko ja europarlamentaarikko ** Günther Beck (s. 1976), itävaltalainen ampumahiihtäjä ** Hans Beck (1911–1996), norjalainen mäkihyppääjä ** James Beck (1929–1973), englantilainen näyttelijä, ** Jeff Beck (1944–2023), brittiläinen sähkökitaristi ** Johann Tobias Beck (1804–1878), saksalainen teologi ** Józef Beck (1894–1944), puolalainen diplomaatti, poliitikko ja ministeri ** Julia Beck (1853–1935), ruotsalainen taidemaalari ** Julian Beck (1925–1985), yhdysvaltalainen näyttelijä, ohjaaja, taidemaalari ja runoilija ** Karol Beck (s. 1982), slovakialainen tennispelaaja ** Kimberly Beck (s. 1956), yhdysvaltalainen näyttelijä ** Kurt Beck (s. 1949), saksalainen poliitikko, Rheinland-Pfalzin ministeripresidentti ** Lew Beck (1922–1970), yhdysvaltalainen koripalloilija ja olympiavoittaja ** Lilli Beck (1885–1939), tanskalainen näyttelijä ** Ludwig Beck (1880–1944), saksalainen kenraali ** Martina Beck (s. 1979), saksalainen ampumahiihtäjä ** Max Wladimir von Beck (1854–1943), Itävallan pääministeri ** Owen Beck (s. 2004), kanadalainen jääkiekkoilija ** Robert Beck (1936–2020), yhdysvaltalainen nykyaikaisen viisiottelun olympiamitalisti ja miekkailija ** Rod Beck (1968–2007), yhdysvaltalainen baseballpelaaja ** Rollo Beck (1870–1950), yhdysvaltalainen ornitologi ** Taylor Beck (s. 1991), kanadalainen jääkiekkoilija ** Timothy Beck (s. 1977), alankomaalainen pikajuoksija ja rattikelkkailija ** Ulrich Beck (1944–2015), saksalainen sosiologi ** Volker Beck (s. 1960), saksalainen poliitikko ** Volker Beck (s. 1956), saksalainen aitajuoksija * Kuvitteellisia henkilöitä: ** Martin Beck, poliisi Sjövallin ja Wahlöön poliisiromaaneissa. Luokka:Luettelot henkilöistä sukunimen mukaan
Lenka

Lenka Kripac (s. 19. maaliskuuta 1978 Uusi Etelä-Wales, Australia), taiteilijanimeltään Lenka, on australialainen laulaja-lauluntekijä. Ennen soolouraansa hän kuului Decoder Ring -yhtyeeseen, ja näytteli australialaisissa tv-sarjoissa ja elokuvissa. Lenka asui Tšekkoslovakiasta muuttaneen isänsä ja australialaissyntyisen äitinsä kanssa "korvessa", kunnes Lenkan ollessa seitsemänvuotias perhe muutti Sydneyyn, jossa Lenka kävi koulunsa, sai musiikkiopintoja ja alkoi työskennellä musiikin parissa. Lenka opiskeli Australian Theatre For Young Peoplessa näyttelemistä Cate Blanchettin opastuksella. Hän kävi taidekoulua ja näytteli muun muassa indie-elokuvissa The Dish ja Lost Things. Hän lauloi Decoder Ring -yhtyeen tekemällä Somersault-elokuvan soundtrackilla, joka sai useita palkintoja. Lenka matkusti 2006 yhtyeen mukana Yhdysvaltoihin South by Southwest -festivaalille ja lyhyelle kiertueelle. Hän sekä lauloi että soitti kosketinsoittimia. Hän lähti yhtyeestä toisen levyn jälkeen, muutti Los Angelesiin ja aloitti soolouransa. Lenkan esikoisalbumi Lenka ilmestyi vuonna 2008. Hänen soolotuotantonsa on saanut vaikutteita muun muassa Björkiltä ja Jemiltä. Lenkan kappale "Everything at Once" soi Microsoftin Windows 8 -mainoksessa. == Oma elämäntilanne == Lenka on naimisissa graafisen taiteilijan, James Gulliver Hancockin kanssa. Lenka ilmoitti 27. syyskuuta 2011, että on raskaana. Maaliskuussa 2012 hän kirjoitti Twitteriin, että heille on syntynyt poika. Nykyään Lenka matkustaa kahden asunnon väliä (Sydney, Australia ja Brooklyn, New York). == Diskografia == === Albumit === * Lenka (2008) * Two (2011) * Shadows (2013) *The Bright Side (2015) === Singlet === * The Show (2009) * Trouble Is a Friend (2009) * Don't Let Me Fall (2010) * Roll With the Punches (2010) * Heart Skips a Beat (2011) * Two (2011) * Everything at Once (2012) * Heart To The Party (2013) * "Blue Skies" (2015) * "Unique" (2015) * "Go Deeper" (2015) == Lähteet == == Aiheesta muualla == *Virallinen sivusto Luokka:Australialaiset laulajat Luokka:Australialaiset näyttelijät Luokka:Vuonna 1978 syntyneet Luokka:Elävät henkilöt
Havukosken paloasema

Havukosken paloasema on Keski-Uudenmaan pelastuslaitoksen paloasema Vantaan Koivukylän suuralueen Havukosken kaupunginosassa. Se aloitti toimintansa helmikuussa 2011, kun Hiekkaharjun paloaseman kalusto ja miehistö muutti sinne. Se oli perustamisvaiheessa hälytysajojen määrällä mitattuna Suomen toiseksi vilkkain paloasema. Käytöstä poisjäänyt Hiekkaharjun paloasema oli toiminnallisesti vanhentunut ja sillä oli pitkään jatkunut sisäilmaongelma. Uusi paloasema on hälytysajojen määrällä mitattuna Suomen toiseksi suurin paloasema Kallion keskuspaloaseman jälkeen. Havukosken paloasemalla on päivittäin noin kuusi palo- ja pelastustoimen hälytystä ja 22 sairaskuljetustehtävää. Havukosken paloaseman sijaintia pidettiin strategisesti onnistuneena. Sieltä pääsee nopeasti Itä-Vantaan pääväylille, kuten Lahden moottoritielle, Koivukylänväylälle ja Asolanväylälle, sekä tarvittaessa myös Kehäradan tunneliin. Pelastusajot nopeutuivat Korson ja Itä- Vantaan suunnalla keskimäärin 1,5 minuuttia; kohteisiin päästiin keskimäärin viisi minuutissa tavoiteajan ollessa kuusi minuuttia. ==Aseman yksiköt== Yksikkötunnus Tyyppi R KU 101 Pelastusyksikkö R KU 106 Nostolavayksikkö R KU 107 Miehistönkuljetusauto R KU 1062 Vara nostolavayksikkö E KU 6233 Hoitotason ambulanssi ==Lähteet== ==Aiheesta muualla== * Havukosken paloasema valmis alkuvuonna (15.10.2010) (vantaansanomat.fi) Luokka:Vantaan rakennukset ja rakennelmat Luokka:Suomen paloasemat Luokka:Keski-Uudenmaan pelastuslaitos Luokka:Havukoski
Laitala

Huonekalutehdas Laitala Oy on vuonna 1932 perustettu, Kurikan Jurvassa huonekaluja valmistava yritys.HUONEKALUTEHDAS LAITALA ==Historia== Yhtiön perustaja Toivo Laitala syntyi Pietarissa, josta hänen perheensä ennen vallankumousta palasi Pohjanmaalle. Vuosina 1925-1926 hän kävi Jurvassa veistokoulun ja perusti vuonna 1932 Jurvaan maalaishuonekaluja valmistavan tehtaan. Tehtaan palaminen sotavuosien aikana keskeytti toiminnan hetkellisesti. Sodan vielä jatkuessa Laitala rakennutti uuden tehtaan, jossa sodan jälkeen valmistettiin kodin huonekalujen ohella myös kalusteita kauppojen ja liiketalouksien tarpeisiin. Raaka-aineena tuotteissa käytetään eniten suomalaista koivua. Laitala käyttää koristeveistäjiä kalusteiden viimeistelyssä. Tuotteita myyvät huonekaluliikkeet ympäri maan. Syyskuussa 2023 Laitala Oyn tuotteita on myynnissä 58 jälleenmyyjän kautta.JÄLLEENMYYJÄT Huonekalutehdas Laitala Oyn toimitusjohtajana toimii Hannu Laitala.Yhteys Laitala Oy on yksi jurvalaisen, yhteisomistuksessa olevan huonekaluvalmistaja Junetin osaomistajista. == Lähteet == Luokka:Suomalaiset huonekaluvalmistajat Luokka:Jurva